Кацерынка xadxad xadxad хутар унікальны не толькі сваёй жаночай назвай, ды і старажылы не помняць, каб на хутары жыла хоць адна Кацярына. Як і любы хутар, Кацерынка сустрэла нас цішынёй, настоенай у той дзень на марознай свежасці, яе дапаўнялі яловыя і хваёвыя пахі. А калі цішыня надакучыць і захочацца паглядзець на людзей, зрабіць пакупкі ў магазіне, мінут сорак няспешнай хады, і ты ўжо ў цэнтры Мастоў. Менавіта блізасць да райцэнтра і выратавала Кацерынку, яна не знікла з твару зямлі, як зніклі іншыя хутары і аддаленыя вёскі з адыходам у нябыт сваіх апошніх жыхароў.